ΚΑΝΟΝΙΣΜΟΣ (ΕΚ) αριθ. 1732/95 ΤΗΣ ΕΠΙΤΡΟΠΗΣ της 14ης Ιουλίου 1995 σχετικά με τους τρόπους διαχείρισης ποσοτικών ποσοστώσεων προς εφαρμογή το 1996 για ορισμένα προϊόντα καταγωγής Λαϊκής Δημοκρατίας της Κίνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για τη θέσπιση διαδικασίας κοινοτικής διαχείρισης των ποσοτικών ποσοστώσεων (1), και ιδίως το άρθρο 2 παράγραφοι 3 και 4, καθώς και τα άρθρα 13 και 24,

Εκτιμώντας:

ότι το Συμβούλιο, με τον κανονισμό (ΕΚ) αριθ. 519/94 της 7ης Μαρτίου 1994 για το κοινό καθεστώς εισαγωγών από ορισμένες τρίτες χώρες και την κατάργηση των κανονισμών (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 (2), όπως τροποποιήθηκε τελευταία από τον κανονισμό (ΕΚ) αριθ. 839/95 (3), εισήγαγε έναντι της Λαϊκής Δημοκρατίας της Κίνας ορισμένες ετήσιες ποσοτικές ποσοστώσεις που αναφέρονται στο παράρτημα ΙΙ του εν λόγω κανονισμού και όρισε ότι η διαχείρισή τους πρέπει να γίνεται κατ' εφαρμογή των διατάξεων του κανονισμού (ΕΚ) αριθ. 520/94 7 ότι, λαμβανομένων υπόψη των χαρακτηριστικών της κινέζικης οικονομίας, του εποχιακού χαρακτήρα του ανεφοδιασμού ορισμένων προϊόντων και του χρόνου μεταφοράς, οι εμπορικές συναλλαγές που αφορούν τα προϊόντα τα οποία υπάγονται στις ποσοστώσεις αποφασίζονται κατά γενικό κανόνα πριν από την έναρξη του έτους ποσόστωσης 7 ότι, επομένως, πρέπει να αποτραπούν οι διοικητικοί περιορισμοί οι οποίοι δυσχεραίνουν για τους εισαγωγείς τις προβλεπόμενες εισαγωγές 7 ότι, ως εκ τούτου, για να μη σημειωθούν επιπτώσεις στη ροή των εμπορικών συναλλαγών, πρέπει να εγκριθούν πριν από την έναρξη του έτους ποσόστωσης οι λεπτομέρειες διαχείρισης και απόδοσης των ποσοστώσεων που θα ανοιχθούν για το 1996 7 ότι, κατόπιν τούτου η Επιτροπή εξέδωσε τον κανονισμό (ΕΚ) αριθ. 738/94, (4) όπως τροποποιήθηκε από τον κανονισμό (ΕΚ) αριθ. 1150/95 (5), που καθορίζει τις γενικές διατάξεις εφαρμογής του κανονισμού (ΕΚ) αριθ. 520/94 7 ότι αυτές οι διατάξεις εφαρμόζονται στη διαχείριση των προαναφερομένων ποσοστώσεων με την επιφύλαξη των διατάξεων του παρόντος κανονισμού 7 ότι, μετά από εξέταση των διαφόρων μεθόδων διαχείρισης που προβλέπονται από τον κανονισμό (ΕΚ) αριθ. 520/94, είναι σκόπιμο να επιλεγεί η μέθοδος που βασίζεται στη λήψη υπόψην των παραδοσιακών ροών του εμπορίου 7 ότι, κατ' εφαρμογή της μεθόδου αυτής, οι δόσεις των ποσοστώσεων διαιρούνται σε δύο μέρη, από τα οποία το ένα αφορά τους παραδοσιακούς εισαγωγείς και το άλλο τους λοιπούς αιτούντες 7 ότι η κτηθείσα εμπειρία αποδεικνύει πως η μέθοδος αυτή φαίνεται η καταλληλότερη προκειμένου να εξασφαλίζεται η συνέχεια των εμπορικών συναλλαγών για τις ενδιαφερόμενες κοινοτικές επιχειρήσεις και να αποφεύγονται διαταραχές στις συναλλαγές 7 ότι, πάντως, η εγκαθίδρυση ενός πραγματικά κοινοτικού καθεστώτος οφείλει να εξασφαλίζει στους μη παραδοσιακούς εισαγωγείς την προοδευτική πρόσβασή τους 7 ότι, για τον καθορισμό του μεριδίου των λοιπών αιτούντων, πρέπει να λαμβάνονται υπόψη κατά τρόπο αντιπροσωπευτικό ανισότητες του καθεστώτος εισαγωγής που προϋπήρχε στα κράτη μέλη, σύμφωνα με το άρθρο 6 παράγραφος 4 του κανονισμού (ΕΚ) αριθ. 520/94 7 ότι πρέπει, επομένως, να αναζητηθεί, βάσει του συνόλου των ως άνω στοιχείων, κάποια ισορροπία κατά τον προσδιορισμό του αντίστοιχου μεριδίου που μπορεί να χορηγηθεί στις δύο κατηγορίες εισαγωγέων 7 ότι, για την απόδοση του τμήματος της ποσότητας του προοριζόμενου για τους παραδοσιακούς εισαγωγείς, είναι σκόπιμο να επικαιροποιείται η περίοδος αναφοράς η οποία έχει ορισθεί από τους προηγούμενους κανονισμούς διαχείρισης των υπόψη ποσοστώσεων, προκειμένου να εξασφαλίζεται ο ανοικτός χαρακτήρας της πρόσβασης στις ποσοστώσεις 7 ότι η εν λόγω επικαιροποίηση πρέπει να πραγματοποιείται με βάση το πλέον πρόσφατο χρονικό διάστημα για το οποίο υφίστανται πλήρη δεδομένα 7 ότι, υπό το πρίσμα αυτό, είναι σκόπιμο να θεωρηθούν ως κατάλληλες περίοδοι αναφοράς τα έτη 1992 και 1994, τα οποία είναι τα μόνα πρόσφατα αντιπροσωπευτικά έτη κανονικής εξέλιξης των εμπορικών συναλλαγών όσον αφορά τα υπόψη προϊόντα 7 ότι, κατά συνέπεια, οι παραδοσιακοί εισαγωγείς πρέπει να είναι σε θέση να αποδείξουν πως κατά τα έτη 1992 και 1994 έχουν πραγματοποιήσει εισαγωγές προϊόντων καταγωγής Κίνας τα οποία αποτελούν το αντικείμενο των υπόψη ποσοστώσεων 7 ότι είναι σκόπιμη η απλούστευση των διατυπώσεων που οφείλουν να διεκπεραιώνουν οι παραδοσιακοί εισαγωγείς οι ήδη κάτοχοι άδειας εισαγωγής η οποία εκδόθηκε κατά την κατανομή των κοινοτικών ποσοστώσεων του έτους 1994 ή του έτους 1995 7 ότι, όσον αφορά τις εισαγωγές τις πραγματοποιηθείσες το έτος 1992, οι αρμόδιες διοικητικές υπηρεσίες έχουν ήδη στη διάθεσή τους δικαιολογητικά που απαιτούνται για έκαστο των παραδοσιακών εισαγωγέων 7 ότι, συνεπώς, όσον αφορά τις εισαγωγές τις πραγματοποιηθείσες το 1992, οι εν λόγω εισαγωγείς αρκεί να επισυνάπτουν στη νέα αίτηση χορήγησης αδείας αντίγραφο της προηγούμενης άδειάς τους 7 ότι, ωστόσο, δεν πρέπει να επιτραπεί αυτή η απλούστευση διατυπώσεων για τις αιτήσεις αδείας εισαγωγής που αφορούν τα προϊόντα τα υπαγόμενα στους κωδικούς ΣΟ 4203 29 91, 4203 29 99 και 6402 99, λαμβανομένης υπόψη της τροποποίησης της διάρθρωσης της αρχικής ποσόστωσης που καθορίστηκε με τον κανονισμό (ΕΚ) αριθ. 538/95 του Συμβουλίου (1) 7 ότι, για την κατανομή του τμήματος εκείνου της ποσόστωσης που προορίζεται για τους λοιπούς εισαγωγείς, η κτηθείσα εμπειρία έδειξε ότι η μέθοδος που προβλέπεται στο άρθρο 10 του κανονισμού (ΕΚ) αριθ. 520/94, ήτοι η μέθοδος που βασίζεται στη χρονολογική σειρά παραλαβής των αιτήσεων, δύναται να αποδειχθεί ακατάλληλη 7 ότι, κατά συνέπεια, σύμφωνα με το άρθρο 2 παράγραφος 4 του κανονισμού (ΕΚ) αριθ. 520/94, είναι σκόπιμο να καθιερωθεί εναλλακτική μέθοδος 7 ότι φαίνεται ορθό, γι' αυτό το σκοπό, να προβλεφθεί κατανομή κατ' αναλογία προς τις ποσοστώσεις που ζητήθηκαν, με βάση την ταυτόχρονη εξέταση των αιτήσεων αδειών εισαγωγής που πράγματι υποβλήθηκαν, σύμφωνα με το άρθρο 13 του κανονισμού (ΕΚ) αριθ. 520/94 7 ότι, προκειμένου να δημιουργηθούν οι βέλτιστες προϋποθέσεις για την απόδοση και την ικανοποιητική εξάντληση των ποσοστώσεων, είναι σκόπιμη η πρόληψη πιθανών κερδοσκοπικών αιτήσεων και, επιπλέον, η μέριμνα για την κατανομή ποσοτήτων που είναι δυνατόν να αποτιμηθούν οικονομικά 7 ότι, γι' αυτό το σκοπό, είναι αναγκαίο να περιορίζεται το ποσό που μπορεί να ζητήσει κάθε εισαγωγέας πλην των παραδοσιακών σε κάποια προκαθορισμένη ποσότητα/αξία 7 ότι, για τη συμμετοχή στη χορήγηση των ποσοστώσεων, είναι σκόπιμο να ορίζεται η περίοδος καταθέσεως των αιτήσεων αδείας εισαγωγής εκ μέρους των παραδοσιακών εισαγωγέων και των λοιπών εισαγωγέων 7 ότι, ενόψει βελτιστοποίησης της χρήσης των ποσοστώσεων, πρέπει να προβλεφθεί πως οι αιτήσεις αδείας οι σχετικές με εισαγωγές υποδημάτων θα διευκρινίζουν, στην περίπτωση που οι ποσότητες αναφέρονται σε περισσότερους κωδικούς της συνδυασμένης ονοματολογίας, τις ποσότητες που ζητούνται για κάθε κωδικό της συνδυασμένης ονοματολογίας 7 ότι, τα κράτη μέλη οφείλουν να ενημερώνουν την Επιτροπή σχετικά με τις υποβαλλόμενες σ' αυτά αιτήσεις αδειών εισαγωγής σύμφωνα με τις λεπτομέρειες που προβλέπονται στο άρθρο 8 του κανονισμού (ΕΚ) αριθ. 520/94 7 ότι τα στοιχεία τα σχετικά με τις παλαιότερες εισαγωγές των παραδοσιακών εισαγωγέων πρέπει να κατανέμονται ανά έτος αναφοράς και να εκφράζονται στη μονάδα της οικείας ποσόστωσης 7 ότι, όταν η ποσόστωση καθορίζεται σε Ecu, η ισοτιμία του νομίσματος στο οποίο εκφράζονται οι παλαιότερες εισαγωγές υπολογίζεται σύμφωνα με το άρθρο 18 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 για τη θέσπιση του κοινοτικού τελωνειακού κώδικα (2) 7 ότι, λαμβανομένων υπόψη των ιδιαιτέρων χαρακτηριστικών των εμπορικών συναλλαγών που αφορούν τα προϊόντα τα υπαγόμενα σε ποσοστώσεις και ιδίως του χρόνου μεταφοράς των εμπορευμάτων, κρίνεται σκόπιμο να καθορισθεί ότι η διάρκεια ισχύος της αδείας εισαγωγής λήγει στις 30 Σεπτεμβρίου 1996 7 ότι, πάντως, για λόγους καλής διαχείρισης, οι αρμόδιες εθνικές υπηρεσίες μπορούν, εφόσον ζητηθεί από ενδιαφερόμενους εισαγωγείς, να παρατείνουν μέχρι τις 31 Δεκεμβρίου 1996 την ισχύ των αδειών των οποίων το ποσοστό χρησιμοποίησης ανέρχεται σε 60 % τουλάχιστον στις 30 Σεπτεμβρίου 1996 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που διατύπωσε η επιτροπή διαχείρισης ποσοστώσεων η οποία συγκροτείται με το άρθρο 22 του κανονισμού (ΕΚ) αριθ. 520/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τον παρόντα κανονισμό ορίζονται οι ειδικές διατάξεις οι σχετικές με τη διαχείριση των ποσοτικών ποσοστώσεων που αναφέρονται στο παράρτημα ΙΙ του κανονισμού (ΕΚ) αριθ. 519/94, για το έτος 1996.

Ο κανονισμός (ΕΚ) αριθ. 738/94, για τον καθορισμό των διατάξεων εφαρμογής του κανονισμού (ΕΚ) αριθ. 520/94, εφαρμόζεται εν προκειμένω με την επιφύλαξη των ειδικών διατάξεων του παρόντος κανονισμού.

Άρθρο 2

1. Οι αναφερόμενες στο άρθρο 1 ποσοτικές ποσοστώσεις πρέπει να χορηγούνται με εφαρμογή της μεθόδου που βασίζεται στη λήψη υπόψη των παραδοσιακών ροών του εμπορίου, όπως αναφέρεται στο άρθρο 2 παράγραφος 2 στοιχείο α) του κανονισμού (ΕΚ) αριθ. 520/94.

2. Το τμήμα κάθε ποσοτικής ποσοστώσεως που προορίζεται, αντίστοιχα, για τους παραδοσιακούς εισαγωγείς και για τους λοιπούς εισαγωγείς εμφαίνεται στο παράρτημα Ι του παρόντος κανονισμού.

3. Το τμήμα που προορίζεται για τους λοιπούς εισαγωγείς αποδίδεται βάσει της μεθόδου κατανομής ανάλογα με τις αιτούμενες ποσότητες, χωρίς ωστόσο το ποσό ή η αξία που θα ζητήσει ενδεχομένως κάθε εισαγωγέας να μπορεί να υπερβαίνει το ποσό ή την αξία που αναφέρεται στο παράρτημα ΙΙ του παρόντος κανονισμού.

Άρθρο 3

Οι αιτήσεις χορήγησης αδείας εισαγωγής κατατίθενται εντός του χρονικού διαστήματος από την επόμενη ημέρα της δημοσίευσης του παρόντος κανονισμού στην Επίσημη Εφημερίδα των Ευρωπαϊκών Κοινοτήτων μέχρι τις 11 Σεπτεμβρίου 1995, στις 15.00, ώρα Βρυξελλών, στις αρμόδιες διοικητικές υπηρεσίες που αναφέρονται στο παράρτημα Ι του κανονισμού (ΕΚ) αριθ. 738/94.

Άρθρο 4

1. Για τη συμμετοχή στο τμήμα κάθε ποσόστωσης που προορίζεται για τους παραδοσιακούς εισαγωγείς, θεωρούνται ως τέτοιοι οι εισαγωγείς που μπορούν να δικαιολογήσουν ότι έχουν πραγματοποιήσει εισαγωγές κατά τα ημερολογιακά έτη 1992 και 1994.

2. Τα δικαιολογητικά που αναφέρονται στο άρθρο 7 του κανονισμού (ΕΚ) αριθ. 520/94 πρέπει να κάνουν μνεία της θέσης σε ελεύθερη κυκλοφορία των προϊόντων καταγωγής Λαϊκής Δημοκρατίας της Κίνας που αποτελούν αντικείμενο των δόσεων των ποσοτικών ποσοστώσεων τις οποίες αφορά η αίτηση αδείας, κατά τη διάρκεια των ημερολογιακών ετών 1992 και 1994.

3. Εναλλακτικά προς τα δικαιολογητικά που αναφέρονται στην πρώτη περίπτωση του άρθρου 7 του κανονισμού (ΕΚ) αριθ. 520/94:

- ο αιτών δύναται να συνοδεύει την αίτηση αδείας με δικαιολογητικό που εκδόθηκε από τις αρμόδιες εθνικές υπηρεσίες βάσει των τελωνειακών στοιχείων που αυτές διαθέτουν, των εισαγωγών του σχετικού προϊόντος που πραγματοποιήθηκαν κατά τη διάρκεια των ημερολογιακών ετών 1992 και 1994 είτε από τον ίδιο είτε, κατά περίπτωση, από τον οικονομικό φορέα τις δραστηριότητες του οποίου έχει αυτός αναλάβει,

- όσον αφορά τις εισαγωγές προϊόντων από τα υπόψη τις πραγματοποιηθείσες το 1992, και με εξαίρεση τις αιτήσεις αδείας εισαγωγής για προϊόντα των κωδικών ΣΟ 4203 29 91, 4203 29 99 και 6402 99, ο αιτών ήδη κάτοχος άδειας εισαγωγής που έχει εκδοθεί εντός του έτους 1994 ή/και του 1995 δύναται βάσει των κανονισμών (ΕΚ) αριθ. 1012/94 (1), (ΕΚ) αριθ. 2801/94 (2) ή (ΕΚ) αριθ. 1093/95 (3) της Επιτροπής, σχετικά με τα προϊόντα που αποτελούν το αντικείμενο ποσοστώσεων, να συνοδεύει την αίτηση αδείας με αντίγραφο της προηγούμενης άδειας. Στην περίπτωση αυτή, ο αιτών πρέπει να μνημονεύει στην αίτηση αδείας τη συνολική αξία των εισαγωγών του οικείου προϊόντος που πραγματοποίησε κατά τη διάρκεια του έτους 1992.

4. Το άρθρο 18 του κανονισμού (ΕΟΚ) αριθ. 2913/92 εφαρμόζεται, κατά περίπτωση, για τα δικαιολογητικά που έχουν συμπληρωθεί σε συνάλλαγμα.

Άρθρο 5

Τα κράτη μέλη κοινοποιούν στην Επιτροπή τις πληροφορίες τις σχετικές με το πλήθος και τη συνολική ποσότητα των αιτήσεων αδειών εισαγωγής καθώς και, για τις αιτήσεις που υποβάλλονται από τους παραδοσιακούς εισαγωγείς, την ποσότητα των παλαιότερων εισαγωγών που πραγματοποιήθηκαν από τους παραδοσιακούς εισαγωγείς κατά τη διάρκεια καθενός των ετών της περιόδου αναφοράς που αναφέρεται στο άρθρο 4 παράγραφος 1 του παρόντος κανονισμού, το αργότερο μέχρι τις 25 Σεπτεμβρίου 1995, στις 10.00, ώρα Βρυξελλών.

Άρθρο 6

Το αργότερο μέχρι τις 30 Σεπτεμβρίου 1995, η Επιτροπή εγκρίνει τα ποσοτικά κριτήρια βάσει των οποίων πρέπει να ικανοποιούνται οι αιτήσεις των εισαγωγέων από τις αρμόδιες εθνικές υπηρεσίες.

Άρθρο 7

Η διάρκεια ισχύος των αδειών εισαγωγής είναι εννέα μήνες από την 1η Ιανουαρίου 1996.

Εφόσον ζητηθεί από ενδιαφερόμενους εισαγωγείς, η διάρκεια ισχύος των αδειών που έχουν χρησιμοποιηθεί μέχρι κατά 60 % τουλάχιστον του ποσού τους κατά τις 30 Σεπτεμβρίου 1996 παρατείνεται από τις αρμόδιες εθνικές υπηρεσίες μέχρι τις 30 Δεκεμβρίου 1996.

Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουλίου 1995.

Για την Επιτροπή Leon BRITTAN Αντιπρόεδρος

ΠΑΡΑΡΤΗΜΑ Ι

Κατανομή των ποσοστώσεων

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>